Lav et referat af nedenstående tekst:

Tekst:
Gigantium lægger rammerne til, når esports-turneringen Geeks Gone Wild løber af stabelen til mega-event i Aalborg 29. til 31. januar næste år. Arrangørerne forventer op mod 1.300 deltagere. - Sidste gang ramte vi hovedet på sømmet. Med over 6.000 publikummer gennem dørene og 1.500 LAN deltagere, var det uden tvivl det vildeste og største event, vi nogensinde har lavet. Ved at sætte fokus på hyggen, det sociale og at gøre det sjovt for alle som deltog til eventet, har det sikret en større tilslutning til Geeks Gone Wild end nogensinde før, siger hovedarrangør Lasse Kjær. Skaber et af de største fighting game events i Europa Som en tilføjelse til programmet laver Geeks Gone Wild laver en helt ny satsning inden for fighting games, der indebærer populære klassikere såsom 'Tekken' og 'Street Fighter'. - Vi har minimum en forventning om 400 deltagere, med plads op til 900, som alle kommer til at kæmpe om den hæsblæsende præmiepulje på hele 150.000 kroner. Det højeste beløb nogensinde når det kommer til fighting game events på dansk jord, siger Lasse Kjær. Fighting games har i Danmark ikke været lige så populære som fx Counter-Strike, men har levet mere i undergrunden. I modsætning, samles der på verdensplan flere tusinde til de største stævner. - Vi kan se rigtig meget af os selv i fighting game miljøet - det har også startet i det små på græsrodsniveau, og er kun vokset større med tiden. Nu vil vi gerne give tilbage til det græsrodsmiljø, vi selv kommer fra, så det kan vokse, og vi kan vokse med dem, siger Lasse Kjær.

Referat:
Når Geeks Gone Wild slår dørene op i januar 2021, bliver det til en af landets største esports-turnerninger.